**Uitarea căderii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am să te uit în fiece secundă

știind că, altfel, n-aș putea trăi!

Voi aștepta timid o nouă rundă

când ploaia de splendoare va lovi.

Mă voi fixa adânc în întuneric

prinzând singurătatea în voloc,

să o fixez prin negrul ezoteric

de un totem bogat în nenoroc.

În bezna celui gând fără trăire,

Voi construi un rug din amintiri!

Tăcerea îmi va fi doar mărginire

la sufletul bogat în răzvrătiri.

Când flacăra va ridica din pleoape

și va zbura tinzând spre infinit,

Voi fi în sala cu luminoscoape

ca să privesc la propriul băjenit.

Pe unde-am fost în propria cădere

neîndrăznind ca să privesc în sus,

Și am dosit în propria avere

doar pașii ce m-au dus spre un apus?

Ce umbră se arată pe perete!

E-un labirint al focului semeț,

iar proiectarea de autoportrete

se-ascunde în culoare și-n dispreț.

Când voi cădea în propria cenușă

Voi aștepta o pală de mister

ce-mi va deschide-a regăsirii ușă

pe care voi intra prin adulter.

Învolburat îmi voi trăda căderea

și voi porni prin vrejul de vârtej!

Spirala vieții îmi va da puterea

că nu voi fi la capăt, doar gătej.

Voi fi copacul fără mărginire

având pe ramuri stele în cununi

ce-or lumina ca semn de primenire

că am urcat internele genuni.